লম্বা সাঁড়াশি দিয়ে একের পর এক কুকুরের গলা ধরে তাদের গাড়িতে তুলে নিয়ে যাওয়া হয়েছে বলে অভিযোগ করছেন হাওড়া পুরসভার ১৯ নম্বর ওয়ার্ডের বাসিন্দা গৌরী বসু, মুনমুন বন্দ্যোপাধ্যায়রা৷ এখানেই শেষ হয়নি কুকুরদের দুর্গতির৷ হাওড়া পুরসভা ও অ্যানিম্যাল রিসোর্স বোর্ডের যৌথ উদ্যোগে পুর এলাকায় পথকুকুরদের যে নির্বীজকরণ প্রকল্পের কাজ চলছে, তার ফলে অস্ত্রোপচারের পর বেশ কয়েকটি কুকুর মারাও গিয়েছে বলে জানাচ্ছেন এলাকার বাসিন্দাদের একাংশ৷